Jhb man vas ná urelange gyselaarsdrama | Maroela Media
'n Man is Woensdagmiddag in hegtenis geneem nadat 'n gyselaarsdrama ure lank in Randburg, Johannesburg, afgespeel het.
Kapt. Mavela Masondo, woordvoerder van die polisie, het aan Maroela Media gesê die polisie is omstreeks 09:00 na die huis in Beverley Gardens ontbied. Daar het hulle inligting ontvang dat 'n 50-jarige man drie mense in die huis gyselaar hou.
"Die drie mense was die eienaar van die huis en sy vrou, asook 'n tweede vrou wat glo die verdagte se eks-meisie is," het Masondo gesê. Volgens Masondo het die man die drie met 'n mes aangehou.
"Die polisie se gyselaaronderhandelaars is ingeroep om die situasie te hanteer. Die eerste gyselaar is omstreeks 12:00 vrygelaat en 'n paar uur later het die man die ander twee gyselaars ook vrygelaat. Al drie slagoffers is ongedeerd. Die man is op die toneel in hegtenis geneem."
Russel Meiring, woordvoerder van ER24, het aan Maroela Media gesê paramedici was deurentyd op die toneel indien die slagoffers mediese hulp sou nodig hê nadat hulle vrygelaat is.
Masondo het gesê dit is nog nie duidelik waarom die man die mense gyselaar gehou het nie. "Die motief vir die voorval is nog nie bekend nie, maar dit sal deel vorm van die polisie se ondersoek. Intussen word die man aangekla van ontvoering en die besit van 'n gevaarlike wapen. Hy sal binnekort in die hof verskyn."
Voormalige SA-gholfspeler skiet homself
Hoekom word die name bekend gemaak nie?
Gewoonlok mag hul eers name bekend maak na die verdagte in hof verskyn het
Ja hy moet ma vat wat na sy kant toe kom, wat my bekommer is dat ek nou all my messe by die huis sal moet weg maak tot tafel messe want ek wil nie aangekla word vir die besit van n gevaarlike wapen nie………
Spelwenke: 'SA gholfspeler'; 'Jhb-man' :-)
Nee hy het homself geskiet en is nie gevang soos die berig se..Was ook in die Kaap So nee dis nie wie jy dink
Altemit · 3 jaar gelede
Altemit moet daar nog n klag bykom vir die uitgawes wat a.g.v. die nonsens ontstaan het. Polisie, gyselaar onderhandelaars, mediese bystand.